Diari Oficial de la Generalitat Valenciana


Sumari del DOGV 5812, del 23-07-2008 (2008/9016)

RESOLUCIÓ de 3 de juny de 2008, de la Direcció General d'Energia, per la qual s'aprova la modificació del projecte d'execució a Iberdrola Distribución Eléctrica, SAU, de la línia elèctrica a 132 kV, doble circuit, entre la ST Alzira i la ST Benicull, als termes municipals de Polinyà de Xúquer i Benicull de Xúquer, província de València. Expedient: ATLINE /2006/301/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5812

Data del DOGV
:   23-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9016


Data del document
:   03-06-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Benicull de Xúquer
    * Polinyà de Xúquer
    * empresa privada
    * subministrament d'energia elèctrica

RESOLUCIÓ de 3 de juny de 2008, de la Direcció General d'Energia, per la qual s'aprova la modificació del projecte d'execució a Iberdrola Distribución Eléctrica, SAU, de la línia elèctrica a 132 kV, doble circuit, entre la ST Alzira i la ST Benicull, als termes municipals de Polinyà de Xúquer i Benicull de Xúquer, província de València. Expedient: ATLINE /2006/301/46. [2008/9016]  
Vist l'escrit presentat per Iberdrola Distribución Eléctrica, SAU, amb domicili als efectes de notificacions a 46520 València, c/ Menorca, 29, en data 26 de maig de 2008, davant de la Direcció General d'Energia, en què sol·licita que s'aprove la modificació del projecte d'execució de la línia elèctrica a 132 kV, doble circuit, entre la ST Alzira i la ST Benicull, que afecta la referida modificació del projecte als termes municipals de Polinyà de Xúquer i Benicull de Xúquer, a la província de València.  
Al mencionat escrit s'adjunta la modificació del projecte tècnic per a l'execució de l'esmentada instal·lació, firmada per enginyer competent i visat pel col·legi oficial corresponent en data 22 de maig de 2008.  
Vist que consta com a antecedent la Resolució, de la Direcció General d'Energia, de 15 de febrer de 2008, per la qual s'atorga l'autorització administrativa a Iberdrola Distribución Eléctrica, SAU, per a la construcció de la línia elèctrica a 132 kV, doble circuit, entre la ST Alzira i la ST Benicull, s'aprova el projecte d'execució i es declara en concret la utilitat pública d'esta als termes municipals d'Alzira, Algemesí, Polinyà de Xúquer i Benicull de Xúquer, tramitat amb el mateix número de referència ATLINE/2006/301/46.  
El projecte d'execució aprovat es va presentar firmat per tècnic competent i visat pel col·legi oficial corresponent en data 23 de març de 2006.  
Vist que de la documentació aportada junt amb la sol·licitud de modificació del projecte d'execució es desprén que esta es produïx com a conseqüència de les condicions que l'Ajuntament de Benicull de Xúquer ha realitzat pel que fa a les entrades de les línies d'alta tensió a la subestació transformadora de Benicull i que consistix en una variació no substancial que no implica una ampliació de la servitud sobre els béns i els drets afectats de la línia elèctrica autoritzada i declarada d'utilitat pública.   
Vist que d'acord amb la sol·licitud i la modificació presentades, la finalitat que es perseguix amb la instal·lació sol·licitada és portar a efecte les modificacions necessàries d'adaptació per a l'entrada de la línia elèctrica en la subestació transformadora de Benicull, on finalitza esta.  
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que la modificació del projecte presenta un traçat plenament concretat, té entre la seua documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.  
Atés que la modificació del projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjuí d'indemnitzar adequadament estes.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.   
Atés que resulta d'aplicació a la sol·licitud de modificació presentada el contingut de l'article 13 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en els quals es regulen els tràmits de les modificacions no importants de les instal·lacions elèctriques regulades en el capítol II del referit decret.  
Atés que la sol·licitud ha complit els tràmits establits en la legislació del Sector Elèctric.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Únic  
a. Aprovar a Iberdrola Distribución Eléctrica, SAU, la modificació del projecte tècnic d'execució firmada per tècnic competent i visat pel col·legi oficial, en data 22 de maig de 2008, corresponent a la línia elèctrica a 132 kV, doble circuit, entre la ST Alzira i la ST Benicull, i afecta la referida modificació del projecte als termes municipals de Polinyà de Xúquer i Benicull de Xúquer, a la província de València i les característiques principals de la qual són les següents:  
- Traçat: soterrament del tram existent entre el suport núm. 27 i núm. 28 de la línia elèctrica autoritzada ST Alzira - ST Benicull, i eliminar el referit suport núm. 28 i substituir el suport núm. 27 de tipologia constructiva aèria en suport de transició aerosubterrània.  
- Tram subterrani.  
- Inici: suport núm. 27 de la línia ST Alzira - ST Benicull, al terme municipal de Polinyà de Xúquer.  
- Final: pòrtic de la ST Benicull al terme municipal de Benicull de Xúquer.  
- Tensió nominal: 132 kV (1ª categoria).  
- Nombre de circuits i nombre de trams: dos (un d'entrada i un altre d'eixida) i un, respectivament  
- Nombre de conductors: un.  
- Tipus de cable: d'aïllament sec XLPE Cu, amb secció de 2.000 mm².  
- Longitud: 170 m, queda la longitud aèria de la línia disminuïda en 164,82 m.  
- Increment del pressupost: 617.389,93 euros.  
L'aprovació de la referida modificació del projecte queda sotmesa a les mateixes condicions que les determinades en la Resolució de 15 de febrer de 2008, per a l'aprovació del projecte tècnic d'execució i, en tot cas, Iberdrola haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.  
Com a conseqüència de la modificació aprovada, les noves servituds que afecten els mateixos titulars de la línia ST Alzira -ST Benicull en el tram modificat, resulten ser la següents:  
  
\* \* \* \* \* \* \* \* \* \* \* \* \* \*\* \* \* \*  
  
b. Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 3 de juny de 2008.- El director general d'Energia: Antonio Cejalvo Lapeña.